
Мен- қазіргі заман педагогымын
Мұғалім-өз ісіне  деген сүйіспеншілікпен ұштасыра алғанда  ғана  
шын мәніндегі мұғалім болмақ.
                                                                            К.Д.Ушинский
         М.Әуезовтың «Мұғалім өзінің білімін үздіксіз көтеріп отырғанда ғана  мұғалім, оқуды, ізденуді тоқтатса оның мұғалімдігі де жойылады  деген дана сөзімен бастасам  әдетте қазіргі заман педагогы қандай болу керек деген сауал туындайды? Әрине ең бірінші педагог- бұл, мектепте немесе басқа оқу орындарында білім беретін мекемелерде  тек бір пәннен ғана емес бірнеше пәнді қамтып сабақ беретін маманды айтамыз. Бүгінгі заман талабына сай педагог-барлық технологияның  қыр -сырын меңгерген, ой-өрісі, таным-танысы кең,шығармашыл тұлға болуы керек. Қазіргі заман педагогына мен былайша баға берер едім. Әсіресе педагогтың кәсіби құзыреттілігі оның педагогикалық шеберлігінен анық көрінеді дегім келеді. Алдымен кәсіби құзыреттілік деген не?  Кәсіби құзыреттілік- бұл мұғалімнің кәсіби дамуының, оның теориялық және практикалық тұрғыдан алғанда  дайындығы, қабілеттілігі, іскерлігі, жан-жақтылығы, жеке тұлғаны қалыптастырудағы өзіндік рөлі, жұмыс істеу шеберлігі, мәдениеті, сөйлеу мәнері мен этика-эстетиканы сақтауы, қарым-қатынас стилі  сонымен қатар тек баламен ғана емес  жалпы ұжымдағы рөлі тб барлығы мұғалім бойынан табылуы тиіс қасиет деп білемін
        Педагогтың кәсіби құзыреттілігі тек осы қасиеттермен шектеліп қалмайды. Сабақты нәтижелі жүргізуімен, киім-киісінде жинақы болуымен, сабақ барысында  оқушымен жұмыс жасау барысында  алдына қоятын мақсат дәл, нақты, айқын болуымен көрінеді. Сонымен қатар  сабақ барысында оқушыларға жөн жөнсіз ұрыспау, олардың білмегеніне ренжімей, айқайға  баспай неғұрлым мейірімді  болу .Сабақ барысында  оқушының сөзін бөлмей оған еркін сөйлеуге мүмкіндік беру, оқушының ынта-ықыласын бақылау ,зейінін тұрақтандыру, оқушының жауабын мақұлдап қоштап отыру керек. Қазіргі заман педагогы  өз кәсіби құзыреттілігін жетілдіре  отырып   жетістікке жетудің басты негіздері өз  сабағында  сабақтан тыс ақпараттармен қамтамасыз ету, қарым-қатынас  мәдениетін сақтауы, тиімді озық технологияларды қолдануы, оқушы пікірін сыйлай білуі, кез-келген жағдайда оңтайлы әдістерді қолдану арқылы әрекет ете білу дағдысы басты назарда болады. Осы аталған қасиеттер мұғалім бойынан табылса, онда  өз жұмысының хас шебері болатыны даусыз. Жалпы керемет мұғалім болу, ол керемет талантты қажет ететін дүние емес. Әр адам өз шеберлігін тәжірибе барысында үйреніп, өзін-өзі жетілдіріп, жан-жақты болса ғана  кәсіби құзыреттілігі дамиды деген ойдамын. 
Д.И.Менделеевтің сөзін алсақ: Мұғалім  ең жауапты міндетті орындайды-ол адамды қалыптастырады демекші оқушының жеке тұлға болып қалыптасуына мұғалімнің атқарар рөлі зор екенін айтқым келеді. Шебер мұғалімнің алғашқы қадамы жоғары оқу орнынан басталады. Әр маман шебер, мықты, білікті болып туыла бермиді. Ол үнемі үздіксіз еңбектеніп, өзін-өзі жетілдіріп дамытып отырғанда ғана мүғалімдік құзыреттілік пен шеберлік дамиды.Оның қажырлы еңбегі,  өзінің нағыз маман екенін  теориялық материалдарды терең меңгеруі және  оны нақты практика жүзінде орындай білуі, дағдылануымен ерекшеленеді.
 Л.Н.Толстойдың: Мектептің жаны – мұғалім. Мұғалім қандай болса, мектеп сондай болмақшы. Яғни, мұғалім білімді болса, ол мектептен балалар көбірек білім алып шықпақшы. Солай болған соң, ең әуелі мектепке керегі – білімді, педагогика, методикадан хабардар, жақсы оқыта білетін мұғалім демекші ең алдымен балаға беретін білім нәрін төгетін бізге жауапкершілік мол, қажырлы еңбек, ізденіс пен шеберлік жүктелген. Мен қазіргі заман педагогы болуы үшін әлі де талай биікті бағындырып, әлі де шеберлік сайыстарында өзіндік тәжірибеммен бөлісіп, қайта даярлау, біліктілікті арттыру курстарына қатысып өзіндік кәсіби құзыреттілігімді әлі де болса жетілдірсем деген ойдамын. Және де жоғарыда айтып өткенімдей қазіргі заман педагогы боу үшін сабақ барысында менің осы кезге дейінгі  білім іскерлігім мен әдіс-тәілдерім, алған тәжірибем оң нәижесін беріп келе жатыр. Елбасының сөзімен айтқанда жахандану заманында озық техника мен санды технологиялар, ақылды қала, ақылды технология,Смарт сити жобалары, төртінші революциялық дамудың жаңа мүмкіндіктерін алға қойып отыр. Ал бұл ғылым мен білімнің дамуы, адамның ақыл ойының жемісі, дамудың алғы шарттары деп білемін. Латын тіліне бірізді көшу жобасы, барлық оқулықтар мен әдістемелік кітаптардың латын тіліне көшуі, латын тілін үйренуіміз жаңашыл педагогтың алға қойған мақсаты деп білемін. 

